Bill Brack je upokojeni kanadski dirkač Formule 1. V sezonah 1974 in 1975 je osvojil naslov prvaka v prvenstvu Formule Atlantic. V svoji karieri Formule 1 je nastopil le na treh domačih dirkah, Veliki nagradi Kanade v 1968, kjer je z dirkalnikom Lotus 49B moštva Gold Leaf Team Lotus odstopil v osemnajstem krogu zaradi okvare pogonske gredi, Veliki nagradi Kanade v sezoni 1969, kjer je z dirkalnikom BRM P138 moštva Owen Racing Organisation dirko sicer končal, a bil zaradi več kot desetih krogov zaostanka za zmagovalcem neuvrščen, in Veliki nagradi Kanade v 1972, kjer je z dirkalnikom BRM P180 moštva Marlboro British Racing Motors odstopil v dvajsetem krogu zaradi zleta s steze.